text: Mistænkt menneskesmugler forsøgte at stikke af fra politiet
  26 juli 2014 kl. 08.32
  En 34-årig rumæner fremstilles dag i et grundlovsforhør i Kolding, sigtet for menneskesmugling.
  Den 34-årige rumæner var chauffør på en autocamper, der gik i stå på motorvejen ved Kolding fredag eftermiddag.
  Herefter stak han af, mens 12 personer fra camperen begyndte at spadsere langs motorvejen. Det fik en masse bilister til at ringe til politiet, skriver Newsbreak.dk.
  Politiet fangede kort efter chaufføren, der i dag fremstilles i retten, sigtet for menneskesmugling.
  De 12 mennesker fra camperen er fra Syrien. De søger asyl.
  